ประกาศกรมการค้าต่างประเทศประกาศกรมการค้าต่างประเทศเรื่องผลการไต่สวนการทุ่มตลาดสินค้าเหล็กโครงสร้างรูปพรรณหน้าตัดรูปตัวH ที่มีแหล่งกำเนิดจากสาธารณรัฐประชาชนจีน[๑]พ.ศ.๒๕๔๕ ด้วยคณะกรรมการพิจารณาการทุ่มตลาดและการอุดหนุนภายใต้พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ได้มีคำวินิจฉัยเบื้องต้นกำหนดมาตรการชั่วคราวตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัวH ที่มีแหล่งกำเนิดจากสาธารณรัฐประชาชนจีนตามประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัว Hที่มีแหล่งกำเนิดจากสาธารณรัฐประชาชนจีน พ.ศ. ๒๕๔๕กรมการค้าต่างประเทศจึงได้ออกประกาศผลการไต่สวนการทุ่มตลาดสินค้าเหล็กโครงสร้างรูปพรรณหน้าตัดรูปตัวH ที่มีแหล่งกำเนิดจากสาธารณรัฐประชาชนจีนพ.ศ. ๒๕๔๕ ซึ่งออกตามความในข้อ ๑ ของกฎกระทรวง ฉบับที่ ๔ (พ.ศ. ๒๕๔๓)ออกตามความในพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒เพื่อประกาศรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการไต่สวนดังนี้๑.การเปิดการไต่สวนเมื่อวันที่ ๑๑ เมษายน ๒๕๔๔กรมการค้าต่างประเทศได้ออกประกาศเปิดการไต่สวนการทุ่มตลาดสินค้าเหล็กโครงสร้างรูปพรรณหน้าตัดรูปตัวH ที่มีแหล่งกำเนิดจากสาธารณรัฐประชาชนจีนตามคำขอของบริษัทเหล็กสยามยามาโตะ จำกัด ในฐานะอุตสาหกรรมภายในผู้ผลิตสินค้าเหล็กโครงสร้างรูปพรรณหน้าตัดรูปตัวH ในประเทศทั้งนี้ เป็นไปตามมติคณะกรรมการพิจารณาการทุ่มตลาดและการอุดหนุน เมื่อวันที่ ๑๐เมษายน ๒๕๔๔ และกรมการค้าต่างประเทศได้ดำเนินการไต่สวนการทุ่มตลาดและความเสียหายตามหลักเกณฑ์ภายใต้พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ และสรุปผลการไต่สวนให้คณะกรรมการพิจารณาวินิจฉัยผลเบื้องต้น เมื่อวันที่๓ กรกฎาคม ๒๕๔๕๒.สินค้าทุ่มตลาดเหล็กโครงสร้างรูปพรรณหน้าตัดรูปตัว H พิกัดอัตราศุลกากรประเภทที่ ๗๒๑๖.๓๓๐.๐๐๕ที่มีแหล่งกำเนิดจากสาธารณรัฐประชาชนจีน๓.ผู้มีส่วนได้เสีย๓.๑ผู้ผลิตและผู้ส่งออกในสาธารณรัฐประชาชนจีน ได้แก่(๑) LaiwuSteel Group, Ltd.(๒) ผู้ผลิตหรือผู้ส่งออกรายอื่น ๆ นอกจาก(๑)๓.๒ ผู้นำเข้าไทย ได้แก่(๑) บริษัท โกศลโลหะกิจ จำกัด(๒) บริษัท ริช สตีล จำกัด(๓) บริษัท เอช - ไอบีมส์ จำกัด(๔) ผู้นำเข้ารายอื่น ๆ นอกจาก (๑) - (๓)๓.๓อุตสาหกรรมภายในที่ผลิตสินค้าเหล็กโครงสร้างรูปพรรณหน้าตัดรูปตัว H ทั้งหมดในฐานะผู้ผลิตสินค้าชนิดเดียวกันภายในประเทศคือ บริษัท เหล็กสยามยามาโตะ จำกัด๓.๔รัฐบาลของสาธารณรัฐประชาชนจีนในฐานะรัฐบาลของประเทศผู้ส่งออกสินค้าที่ถูกพิจารณา๔. ผลการพิจารณาการทุ่มตลาดคณะกรรมการได้พิจารณาให้สาธารณรัฐประชาชนจีนเป็นประเทศที่มีระบบเศรษฐกิจการตลาดดังนั้น ในการไต่สวนครั้งนี้คณะกรรมการพิจารณาว่าการซื้อขายสินค้ารวมทั้งปัจจัยการผลิตสินค้าเหล็กโครงสร้างรูปพรรณหน้าตัดรูปตัว H เป็นไปตามกลไกราคาตลาดและการพิจารณาการทุ่มตลาดได้พิจารณาข้อมูลจากบริษัท Laiwu Steel Group, Ltd. ซึ่งเป็นผู้ผลิตรายเดียวที่ให้ความร่วมมือตอบแบบสอบถามตามกระบวนการไต่สวนโดยพิจารณาจากข้อมูลราคาขายในประเทศ และราคาส่งออกในช่วงระยะเวลาการไต่สวน คือวันที่ ๑ มกราคม ๒๕๔๓ ๓๑ ธันวาคม ๒๕๔๓ซึ่งเป็นข้อมูลที่ได้ตรวจสอบแล้วสำหรับผู้ไม่ได้ให้ความร่วมมือหรือผู้ผลิตผู้ส่งออกรายอื่นคณะกรรมการพิจารณาจากข้อมูลและข้อเท็จจริงเท่าที่มีอยู่ในกรณีนี้คณะกรรมการพิจารณาเห็นว่ามีการทุ่มตลาดสินค้าเหล็กโครงสร้างรูปพรรณหน้าตัดรูปตัวHจากสาธารณรัฐประชาชนจีน ดังนี้๔.๑ บริษัท Laiwu Steel Group, Ltd.(๑) มูลค่าปกติในกรณีนี้มูลค่าปกติที่พิจารณาเป็นมูลค่าที่คำนวณขึ้น(Constructed value) ตามหลักเกณฑ์ในพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ มาตรา ๑๕ (๒) โดยคำนวณจากต้นทุนการผลิตในประเทศแหล่งกำเนิดรวมกับจำนวนที่เหมาะสมของค่าใช้จ่ายในการจัดการการขายและค่าใช้จ่ายอื่น ๆ ตลอดจนกำไรต่าง ๆ ที่เกิดขึ้นและได้หักค่าภาระที่ปรับลดคือความแตกต่างของระดับการค้าและความแตกต่างของเงินเดือนพนักงานขายแล้ว โดยพิจารณาแล้วเห็นว่า ราคาขายภายในประเทศตามที่บริษัทรายงานไม่ถือเป็นราคาในทางการค้าปกติที่จะนำมาพิจารณาหามูลค่าปกติได้เนื่องจากราคาดังกล่าวต่ำกว่าต้นทุนการผลิตรวมกับค่าใช้จ่ายในการจัดการการขายและค่าใช้จ่ายอื่น ๆ ตามหลักเกณฑ์ตามมาตรา ๑๕ วรรค ๓ ของพระราชบัญญัติตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒(๒) ราคาส่งออกคำนวณราคาส่งออกตามหลักเกณฑ์ตามมาตรา ๑๔ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยใช้ข้อมูลการส่งออกสินค้าเหล็กโครงสร้างรูปพรรณหน้าตัดรูปตัว H ที่ได้รับตามแบบสอบถามในช่วงระยะเวลาการไต่สวนโดยคำนวณจากราคาส่งออกณ หน้าโรงงาน ซึ่งได้หักค่าขนส่งทางเรือระหว่างประเทศ ค่าขนส่งภายในประเทศค่าระวางและค่าขนถ่ายสินค้า ค่าทาสีกันสนิม ค่าการตรวจสอบสินค้าและหักค่าภาระที่ปรับลดคือความแตกต่างทางกายภาพของสินค้าออกแล้วถัวเฉลี่ยถ่วงน้ำหนัก(๓) ส่วนเหลื่อมการทุ่มตลาดคำนวณตามหลักเกณฑ์ตามมาตรา ๑๘ของพระราชบัญญัติการตอบโต้การทุ่มตลาดและการอุดหนุน ซึ่งสินค้าจากต่างประเทศ พ.ศ.๒๕๔๒ โดยเปรียบเทียบระหว่างมูลค่าปกติตาม (๑) และราคาส่งออกถัวเฉลี่ยถ่วงน้ำหนักตาม (๒) ซึ่งเป็นราคา ณ ระดับการค้าเดียวกันคือ ณหน้าโรงงานและในช่วงระยะเวลาเดียวกันคือ ช่วงระยะเวลาการไต่สวนปรากฏอัตราส่วนเหลื่อมการทุ่มตลาดในอัตราร้อยละ ๒๗.๘๑ ของราคา C.I.F.๔.๒ ผู้ผลิตและผู้ส่งออกรายอื่น ๆได้ใช้ข้อมูลและข้อเท็จจริงเท่าที่มีอยู่ในการพิจารณาตามหลักเกณฑ์ตามมาตรา๒๗ ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ซึ่งกรณีนี้ถือว่าระดับการให้ความร่วมมือของประเทศมีมาก จึงพิจารณาส่วนเหลื่อมการทุ่มตลาดเท่ากับอัตราส่วนเหลื่อมการทุ่มตลาดของผู้ให้ความร่วมมือคือ บริษัท Laiwu Steel Group,Ltd. คืออัตราร้อยละ ๒๗.๘๑ ของราคา C.I.F.๕. ผลการพิจารณาความเสียหายคณะกรรมการได้พิจารณาความเสียหายเบื้องต้นตามหลักเกณฑ์ที่กำหนดตามมาตรา ๒๐ และมาตรา ๒๑ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยพิจารณาจากข้อมูลตามที่ได้รับตอบแบบสอบถามในช่วง ๓ ปี คือ พ.ศ. ๒๕๔๑ -๒๕๔๓ ซึ่งเป็นข้อมูลที่ได้ตรวจสอบแล้ว ทั้งจากอุตสาหกรรมภายในและผู้นำเข้าซึ่งปรากฏว่า มีความเสียหายอย่างสำคัญที่เกิดแก่อุตสาหกรรมภายใน ตามมาตรา ๑๙ (๑)ดังนี้๕.๑ปริมาณของสินค้าทุ่มตลาดและผลของการทุ่มตลาดที่มีต่อราคาสินค้าชนิดเดียวกันในตลาดภายในประเทศ(๑) ปริมาณการนำเข้าสินค้าทุ่มตลาดในช่วงระยะเวลาก่อนปี ๒๕๔๓หรือก่อนระยะเวลาการไต่สวนนั้นแทบจะไม่มีการนำเข้าสินค้าเหล็กโครงสร้างรูปพรรณหน้าตัดรูปตัวH (H - Beam)จากสาธารณรัฐประชาชนจีนเลย โดยมีการนำเข้าในปี ๒๕๔๑ เพียงเล็กน้อยซึ่งคิดเป็นร้อยละ๒.๓ ของปริมาณการนำเข้าสินค้าชนิดเดียวกันทั้งหมด ในปี ๒๕๔๓ สินค้าเหล็ก H - Beamจากสาธารณรัฐประชาชนจีนได้เริ่มเข้ามาเจาะตลาดสินค้าชนิดเดียวกันในประเทศไทยโดยการนำเข้าสินค้าดังกล่าวจากสาธารณรัฐประชาชนจีนได้เพิ่มขึ้นเป็นร้อยละ ๗๑.๒๐ ของปริมาณการนำเข้าสินค้าชนิดเดียวกันทั้งหมดจึงถือได้ว่าปริมาณการนำเข้าสินค้าทุ่มตลาดในช่วงระยะเวลาการไต่สวนนั้นเกินกว่าเกณฑ์ขั้นต่ำคือร้อยละ ๓ ของปริมาณการนำเข้าสินค้าชนิดเดียวกันทั้งหมดและได้เพิ่มขึ้นอย่างมีนัยสำคัญ โดยสินค้าทุ่มตลาดทั้งหมดนั้นมาจากผู้ผลิต/ผู้ส่งออกของสาธารณรัฐประชาชนจีนที่ให้ความร่วมมือในการไต่สวนคือ Laiwu Steel Group, Ltd.นอกจากนี้เมื่อพิจารณาข้อมูลส่วนแบ่งตลาดซึ่งคำนวณจากปริมาณการนำเข้าสินค้าทุ่มตลาดจากสาธารณรัฐประชาชนจีนเปรียบเทียบกับปริมาณการบริโภคเหล็กH - Beamทั้งหมดภายในประเทศจะพบว่าส่วนแบ่งตลาดสินค้าทุ่มตลาดที่นำเข้าจากจีนนั้นเพิ่มสูงขึ้นอย่างเห็นได้ชัดคือ จากร้อยละ ๐.๕๗ ในปี ๒๕๔๑ เพิ่มสูงขึ้นเป็นร้อยละ ๑๗.๖๑ ในปี ๒๕๔๓(๒)ผลกระทบของการทุ่มตลาดที่มีต่อราคาสินค้าชนิดเดียวกันเมื่อเปรียบเทียบราคาขายสินค้าเหล็ก H Beamของอุตสาหกรรมภายใน กับราคาขายสินค้าเหล็ก H- Beam ที่นำเข้าจากสาธารณรัฐประชาชนจีนโดยนำข้อมูลค่าใช้จ่ายต่าง ๆ ของผู้นำเข้ามาปรับกับราคาส่งออกเพื่อให้เป็นระดับการค้าเดียวกัน คือระดับการขายให้ผู้ซื้อภายในประเทศแล้วปรากฏว่าราคานำเข้าจากสาธารณรัฐประชาชนจีนก่อให้เกิดผลกระทบต่อราคาขายของอุตสาหกรรมภายในคือ มีการตัดราคา การกดราคา และการยับยั้งการขึ้นราคาของอุตสาหกรรมภายใน๕.๒ผลกระทบของการทุ่มตลาดที่มีต่ออุตสาหกรรมภายใน(๑) ยอดจำหน่าย กำไร ผลผลิต ส่วนแบ่งตลาดความสามารถในการผลิต ผลตอบแทนการลงทุน หรืออัตราการใช้กำลังการผลิตมีปริมาณหรืออัตราลดลงหรือมีแนวโน้มที่จะลดลงเมื่อพิจารณาถึงผลการดำเนินการของอุตสาหกรรมภายในโดยพิจารณาข้อมูลตั้งแต่ปี ๒๕๔๑ พบว่าในปี ๒๕๔๓ผลผลิตภายในประเทศอัตราการใช้กำลังการผลิต ยอดจำหน่ายสินค้าเหล็ก H Beamและกำไรของอุตสาหกรรมภายในเพิ่มสูงขึ้น ทั้งนี้เนื่องจากปริมาณการใช้สินค้าดังกล่าวภายในประเทศเพิ่มสูงขึ้นจากภาวะเศรษฐกิจที่ขยายตัวสูงขึ้นกว่าปี๒๕๔๑ และ ๒๕๔๒และเนื่องจากสินค้าทุ่มตลาดจากสาธารณรัฐประชาชนจีนเพิ่งเริ่มเข้ามาเจาะตลาดภายในประเทศของไทยในปี๒๕๔๓ นี้เท่านั้น ผลกระทบต่อการผลิตและการจำหน่ายจึงยังไม่มีความชัดเจนอย่างไรก็ตามเมื่อพิจารณาเปรียบเทียบปริมาณขายกับปริมาณการใช้สินค้าดังกล่าวภายในประเทศในปี๒๕๔๓ เทียบกับปี ๒๕๔๒ แล้วพบว่ายอดจำหน่ายสินค้าชนิดเดียวกันของอุตสาหกรรมภายในเพิ่มขึ้นในอัตราร้อยละ ๖๙.๕๓ซึ่งเพิ่มในอัตราที่ต่ำกว่าการเพิ่มขึ้นของความต้องการใช้ภายในประเทศที่เพิ่มขึ้นถึงร้อยละ๙๕.๘๖ ซึ่งเมื่อพิจารณาส่วนแบ่งตลาดของอุตสาหกรรมภายในพบว่าลดลงจากร้อยละ ๘๗เหลือร้อยละ ๗๕ ในปี ๒๕๔๓โดยสินค้าทุ่มตลาดจากสาธารณรัฐประชาชนจีนได้เข้ามาแย่งส่วนแบ่งตลาดของอุตสาหกรรมภายในทำให้ส่วนแบ่งตลาดของอุตสาหกรรมภายในลดลงนอกจากนี้อุตสาหกรรมภายในยังมีความสามารถในการผลิตและผลตอบแทนการลงทุนลดต่ำลงด้วย(๒) ผลกระทบต่อราคาสินค้าในประเทศเมื่อพิจารณาข้อมูลราคารายไตรมาสตั้งแต่ปี๒๕๔๑ ถึงปี ๒๕๔๓ พบว่าราคาสินค้าเหล็ก H- Beam ที่ขายภายในประเทศของอุตสาหกรรมภายในมีแนวโน้มลดต่ำลงโดยเฉพาะในปี๒๕๔๓ ซึ่งเป็นปีที่มีการนำเข้าสินค้าจากสาธารณรัฐประชาชนจีน(๓)ผลกระทบและแนวโน้มที่จะเกิดต่อกระแสเงินสด สินค้าคงคลัง การจ้างงาน ค่าจ้างแรงงานอัตราการเจริญเติบโต ความสามารถในการเพิ่มทุนหรือการลงทุนกระแสเงินสดของอุตสาหกรรมภายในและการจ้างแรงงานมีแนวโน้มลดต่ำลงส่วนค่าจ้างแรงงานนั้นเพิ่มสูงขึ้นเล็กน้อยสำหรับสินค้าคงคลังมีแนวโน้มลดต่ำลงทั้งนี้ เนื่องจากอุตสาหกรรมภายในสามารถขายสินค้าภายในประเทศได้เพิ่มขึ้นอันเนื่องมาจากปริมาณการใช้สินค้าภายในประเทศเพิ่มสูงขึ้นรวมทั้งสามารถส่งสินค้าออกได้เพิ่มสูงขึ้นด้วยซึ่งในที่นี้อาจกล่าวได้ว่าผลกระทบที่เกิดขึ้นกับอุตสาหกรรมภายในนั้นเป็นผลกระทบทางด้านราคาโดยอุตสาหกรรมภายในต้องลดราคาขายลง จึงสามารถขายสินค้าภายในประเทศได้เพิ่มสูงขึ้นทำให้ไม่เกิดผลกระทบต่อปริมาณการผลิต ปริมาณการจำหน่ายและสินค้าคงคลังการพิจารณาความสามารถในการเพิ่มทุนหรือลงทุนนั้นอาจกล่าวได้ว่าอุตสาหกรรมภายในไม่มีความสามารถเพิ่มทุนหรือลงทุนเพราะถึงแม้ว่ายอดการขาดทุนขาดทุนสะสมในปี ๒๕๔๓ จะลดต่ำลงกว่าปี ๒๕๔๒ก็ตามแต่ก็ลดลงเพียงเล็กน้อยและยังถือว่ามียอดขาดทุนสะสมสูงมาก คือกว่า ๓,๐๐๐ ล้านบาทการพิจารณาอัตราการเจริญเติบโตของอุตสาหกรรมภายในเมื่อพิจารณาเปรียบเทียบปริมาณขายสินค้าเหล็ก H - Beamกับแนวโน้มการใช้สินค้าดังกล่าวภายในประเทศปรากฏว่าแม้อัตราการเจริญเติบโตของปริมาณขายสินค้าเหล็ก H - Beamของอุตสาหกรรมภายในจะเพิ่มสูงขึ้นแต่ก็เพิ่มขึ้นในอัตราที่ต่ำกว่าการเพิ่มขึ้นของปริมาณการใช้ภายในประเทศ(๔)ความสัมพันธ์ของปริมาณการนำเข้าสินค้าทุ่มตลาดกับส่วนเหลื่อมการทุ่มตลาดส่วนเหลื่อมการทุ่มตลาดสินค้าเหล็ก H - Beamจากสาธารณรัฐประชาชนจีน คิดเป็นอัตราร้อยละ ๒๗.๘๑ ของราคาส่งออก C.I.F. ซึ่งการทุ่มตลาดจากสาธารณรัฐประชาชนจีนส่งผลให้การนำเข้าสินค้าดังกล่าวจากสาธารณรัฐประชาชนจีนเพิ่มสูงขึ้นอย่างชัดเจนจากที่ไม่มีการนำเข้าจากสาธารณรัฐประชาชนจีนเลย ในปี ๒๕๔๒เป็นการนำเข้าซึ่งคิดเป็นร้อย ๗๑.๒๐ ของปริมาณนำเข้าทั้งหมดในปี ๒๕๔๓๕.๓ การพิจารณาปัจจัยอื่น ๆ ที่ก่อให้เกิดความเสียหายต่ออุตสาหกรรมภายใน(๑)ปริมาณและราคาของสินค้าที่นำเข้าที่มิได้ขายในราคาที่มีการทุ่มตลาดเมื่อพิจารณาถึงปริมาณนำเข้าสินค้าชนิดเดียวกันจากประเทศผู้ส่งออกอื่นๆ ที่สำคัญ คือ ประเทศญี่ปุ่น ไต้หวัน และสหราชอาณาจักร พบว่าในปี ๒๕๔๑มีการนำเข้าสินค้าชนิดเดียวกันจากประเทศญี่ปุ่นเป็นปริมาณมาก คิดเป็นร้อยละ ๗๕.๓๕ของปริมาณการนำเข้าทั้งหมดอย่างไรก็ตามแนวโน้มการนำเข้าสินค้าจากประเทศญี่ปุ่นสัดส่วนลดลง โดยในปี ๒๕๔๓การนำเข้าจากประเทศญี่ปุ่นลดเหลือเพียงร้อยละ ๒๔.๘๗ ของปริมาณการนำเข้าทั้งหมดในขณะที่ปริมาณการนำเข้าจากสาธารณรัฐประชาชนจีนเพิ่มมากขึ้นอย่างมีนัยสำคัญคือจากไม่มีการนำเข้าในปี๒๕๔๒ เป็นนำเข้าถึงร้อยละ ๗๑.๒๐ ในปี ๒๕๔๓ส่วนการนำเข้าจากสหราชอาณาจักรและไต้หวันมีสัดส่วนการนำเข้าเพียงเล็กน้อยอย่างไรก็ดีเมื่อพิจารณาราคานำเข้าจากประเทศผู้ส่งออกที่สำคัญอื่น ๆข้างต้นพบว่าราคาสินค้าที่นำเข้าจากประเทศญี่ปุ่นต่ำกว่าราคาขายของอุตสาหกรรมภายในเพียงเล็กน้อยเท่านั้นนอกจากนี้พบว่ามีการนำเข้าจากประเทศญี่ปุ่นมาเป็นเวลานานแล้วโดยเป็นการนำเข้ามาเพื่อขายให้กับลูกค้าเดิมของประเทศญี่ปุ่นนอกจากนี้ก็ไม่มีหลักฐานแสดงว่ามีทุ่มตลาดสินค้าจากประเทศญี่ปุ่นด้วยและเมื่อพิจารณาราคานำเข้าเฉลี่ยจากประเทศญี่ปุ่นเปรียบเทียบกับราคาจากสาธารณรัฐประชาชนจีนปรากฏว่า ราคานำเข้าเฉลี่ยจากประเทศญี่ปุ่นสูงกว่าสาธารณรัฐประชาชนจีนส่วนสินค้าจากสหราชอาณาจักร และไต้หวันมีราคานำเข้าเฉลี่ยสูงกว่าสาธารณรัฐประชาชนจีนมากดังนั้น จึงกล่าวได้ว่าปริมาณและราคาของสินค้านำเข้าจากประเทศผู้ส่งออกอื่น ๆที่ไม่ได้นำเข้ามาในราคาทุ่มตลาดมิใช่ปัจจัยที่ก่อให้เกิดความเสียหายต่ออุตสาหกรรมภายใน(๒) ปริมาณการใช้สินค้าภายในประเทศเมื่อพิจารณาถึงความต้องการใช้สินค้าเหล็ก H - Beamภายในประเทศ พบว่าในปี ๒๕๔๓ความต้องการใช้สินค้าภายในประเทศเพิ่มสูงขึ้นและมีแนวโน้มเพิ่มสูงขึ้นจึงไม่ใช่ปัจจัยที่ทำให้ส่วนแบ่งตลาดของอุตสาหกรรมภายในลดต่ำลงและกล่าวได้ว่ามิใช่เป็นปัจจัยที่ก่อให้เกิดความเสียหายต่ออุตสาหกรรมภายในในเวลาเดียวกัน(๓) ประสิทธิภาพในการผลิตแม้ว่าต้นทุนการผลิตของอุตสาหกรรมภายในจะสูงกว่าต้นทุนการผลิตของสาธารณรัฐประชาชนจีนแต่ก็ไม่มีหลักฐานที่แสดงว่าอุตสาหกรรมภายในไม่มีประสิทธิภาพในการผลิตเนื่องจากอุตสาหกรรมภายในได้ใช้เทคโนโลยีการผลิตที่ค่อนข้างทันสมัยจากประเทศญี่ปุ่นการที่ต้นทุนการผลิตของอุตสาหกรรมภายในสูงนั้นเป็นผลจากการที่อุตสาหกรรมภายในไม่ได้เปรียบจากการประหยัดต่อขนาด (Economy of scale)จากการพิจารณาข้างต้นสรุปได้ว่ามีความเสียหายอย่างสำคัญที่เกิดแก่อุตสาหกรรมภายในตามมาตรา ๑๙ (๑)เนื่องจากปริมาณสินค้าทุ่มตลาดจากสาธารณรัฐประชาชนจีนเพิ่มสูงขึ้นอย่างเห็นได้ชัดและสินค้าดังกล่าวได้เข้ามาตัดราคาสินค้าชนิดเดียวกันของอุตสาหกรรมภายในทำให้อุตสาหกรรมภายในต้องใช้นโยบายทางด้านราคาโดยลดราคาลงมาเพื่อแข่งขันกับสินค้าทุ่มตลาดแม้ต้นทุนจะเพิ่มสูงขึ้นและแม้ว่าอุตสาหกรรมภายในจะมีปริมาณการผลิต อัตราการใช้กำลังการผลิตยอดจำหน่ายและกำไรเพิ่มสูงขึ้นโดยมีสินค้าคงคลังลดต่ำลงแต่เป็นเพราะปริมาณการใช้สินค้าภายในประเทศเพิ่มสูงขึ้นประกอบกับการที่อุตสาหกรรมภายในได้ลดราคาลงมาแข่งขันกับสินค้าทุ่มตลาดทำให้อุตสาหกรรมภายในสามารถขายสินค้าได้เพิ่มขึ้นแต่ก็เพิ่มในอัตราที่ต่ำกว่าอัตราการเพิ่มขึ้นของความต้องการใช้ในประเทศในขณะที่อุตสาหกรรมมีส่วนแบ่งตลาด กระแสเงินสดและการจ้างงานลดต่ำลงและมีความสัมพันธ์ระหว่างสินค้าทุ่มตลาดจากสาธารณรัฐประชาชนจีนกับความเสียหายต่ออุตสาหกรรมในตามมาตรา๒๑ ข้างต้น โดยได้พิจารณา จากปัจจัยต่าง ๆ รวมทั้งได้พิจารณาจากปัจจัยอื่น ๆที่อาจก่อนให้เกิดความเสียหายต่ออุตสาหกรรมภายในด้วยแล้วซึ่งผลการพิจารณาปัจจัยอื่น ๆพบว่ามิใช่ปัจจัยที่ก่อให้เกิดความเสียหายต่ออุตสาหกรรมภายในในเวลาเดียวกัน๖. ผลวินิจฉัยของคณะกรรมการคณะกรรมการได้พิจารณาข้อมูลและพยานหลักฐานที่ได้รับจากการไต่สวนการทุ่มตลาดและความเสียหายแล้วและมีผลวินิจฉัยเบื้องต้นว่า การนำเข้าสินค้าเหล็กโครงสร้างรูปพรรณหน้าตัดรูปตัว H จากสาธารณรัฐประชาชนจีนมีการทุ่มตลาดและมีความเสียหายอย่างสำคัญที่เกิดแก่อุตสาหกรรมภายในตามมาตรา ๑๙ (๑)จึงมีความจำเป็นต้องป้องกันความเสียหายแก่อุตสาหกรรมภายในโดยกำหนดให้ใช้มาตรการชั่วคราวโดยเรียกเก็บอากรชั่วคราวหรือให้วางหลักประกันการชำระอากรชั่วคราวในอัตราเท่ากับส่วนเหลื่อมการทุ่มตลาดที่พบซึ่งเป็นไปตามมาตรา ๔๑ ดังนี้๖.๑ บริษัท Laiwu Steel Group, Ltd. อัตราร้อยละ ๒๗.๘๑ของราคา C.I.F.๖.๒ ผู้ผลิตและผู้ส่งออกรายอื่น ๆอัตราร้อยละ ๒๗.๘๑ ของราคา C.I.F.หลักเกณฑ์และวิธีการยื่นรับคำขอข้อเท็จจริงที่ใช้ในการกำหนดมาตรการชั่วคราวรวมทั้งการยื่นแสดงความคิดเห็นเป็นไปตามประกาศกระทรวงพาณิชย์ เรื่องการตอบโต้การทุ่มตลาดและการอุดหนุน (ฉบับที่ ๔) พ.ศ. ๒๕๔๓ประกาศณ วันที่ ๑๙ สิงหาคม พ.ศ. ๒๕๔๕ธรรมนูญ เชี่ยวสกุลอธิบดีกรมการค้าต่างประเทศวิภา/ผู้จัดทำ๓๑สิงหาคม ๒๕๕๔[๑]ราชกิจจานุเบกษา เล่ม ๑๑๙/ตอนพิเศษ ๗๗ ง/หน้า ๑๒/๒๑ สิงหาคม ๒๕๔๕